Homma lähti käsistä – näin mielenosoitus boglasi asiakeskustelijoiden maindit

Sanat: Hommaforumin foliohattuhylly

Kuvat: Jussi Helttunen, Otso Kähönen & Antti Sepponen

Kuvatekstit, prologi ja epilogi sekä osallistuminen mielenosoituksen masinointiin: Janne Flinkkilä

Prologi

Suomen perustuslaki, 2. luku:

Perusoikeudet

13 §

Kokoontumis- ja yhdistymisvapaus

Jokaisella on oikeus lupaa hankkimatta järjestää kokouksia ja mielenosoituksia sekä osallistua niihin.

Sössötys

”Todennäköisesti tuokin konsertti voi poikia muutaman rikkaampien kulttuurien tekemän rikoksen. Odotan mielenkiinnolla miten syvälle esim. tapahtumassa mahdollisestai tapahtuvät monikulttuuriset taskuvarkaudet haudataan mediassa?” (Nimim. P, Hommaforum, 27.07.2015, 11:16:13 )

”Nyt voisi olla hyvä taski jollekin aktiiville selvittää että kuka tuon huomisen kansalaistorin ’megatapahtuman’ takana on? Järjestäjä haluaa pysyä nimettömänä, mutta veikkaan ettei tarvitse kovin kaukaa hakea..

Selvää kuitenkin lienee ettei tuonkokoista tapahtumaa järjestetä ilmaiseksi, jo kalusteet vaativat rahallista satsausta.” (Nimim. lumikuono, Hommaforum, 27.07.2015, 17:40:27)

”En olisi uskonut, että Jukka Karjalaisen kaltainen, kuudetta kymmenettä käyvä ja maailmaa nähnyt mies on ilmeisesti niin suvaitsematon, että kannattaa sukuelinten silvontaa, naisten kivitystä, homojen vainoa, demokratiavastaisuutta, asioiden hoitoa väkivallalla, juutalaisvihaa ja niin edelleen. Luulin häntä humanistiksi, mutta taisin erehtyä.” (Nimim. Eino P. Keravalta, Hommaforum, 27.07.2015, 20:03:13)

”Edit. Tärkeä lisäys! Eikai sentään J. Karjalainen ole missään rasismishowssa??? Mietin tätä eilen, että kuinkakohan Jiin mandoliini soi kun Keltaisessa talossa albumin Markkinapaikalla sisältö paljastuu. On kyllä erittäin hyvä levy ja siitä löytyy yksi Suomen chilleimmistä/loungeimmista kappaleista, Sateen säveliä.

Edit. lisäys2. Olihan se Jii siellä, sinä sekin monikulttuurinen Juudas!” (Nimim. J. Lanta, Hommaforum, 27.07.2015, 19:44:38)

”Jep. Nyt ei auta, kuin heittää Karjalaisen levyt roskikseen ja siirtyä kuuntelemaan Mambaa!” (Nimim. P, Hommaforum, 27.07.2015, 20:10:42)

”J. Karjalainen mukana ymmärtämättömien artistien kanssa. Mikä pettymys. Pidin häntä mukavana ja fiksuna tyyppinä. Leimautui tällä tempauksella idiootiksi. Jatkossa kaikki Karjalaisen esittämä musiikki ärsyttää minua. Mikä näissä artisteissa oikein on? Miksi ne ei ole vain hiljaa politiikasta? Karjalaisen musiikissa on ollut aina sellainen positiivisuuden sanoma. Miksi hän on siirtynyt kaulankatkojien tiimiin?” (Nimim. Peltipaita, Hommaforum, 27.07.2015, 21:23:48)

”Lähes kaikki muusikot ovat enemmän tai vähemmän kulttuuri-marxilaisia. Siis lähes, terveitä poikkeuksiakin on.” (Nimim. -PPT-, Hommaforum, 27.07.2015, 21:47:45)

”Tuo mielenosoitus muusikoineen on vähän kuin tekosyy pitää juhlat eli ryypätä.” (Nimim. -PPT-, Hommaforum, 27.07.2015, 23:59:54)

”Odotan innolla sosialistien ’miekkaria’. Se näyttäisi kuivuvan kokoon perinteiseksi suomalaiseksi myötähäpeää aiheuttavaksi vappumarssiksi, jossa punalippujen hulmutessa lauletaan kuolemaa kapitalisteille — ja tällä kertaa ei ehkä uskalleta edes sitä.

Erkki Tuomioja on taas eturivissä. Erkin uran huippukohta oli vuoden 1969 pasifistimiekkari kulttuurimarxismin hengessä eli tapaus Schüller. Erkki sai siitä silloisten lakien mukaan parin vuoden linnatuomion — mutta Neuvostoliiton pyynnöstä Kekkonen armahti hänet. Montako taistelutoveria Erkillä on yhä rinnalla taistelemassa sosialismin ja solidaarisuuden puolesta? Saattaa olla, ettei enää kovin montaa. Alle 30 vuotiaille Neuvostoliitto on tuntematon tai epäonnistunut valtio. Erkin tovereille se on yhä Unelma. Mutta Erkin ikäisistä ei enää moni jaksa heilua tai alkaa aivopesu haihtua vanhuuden höperöyteen; vanhahippien rintama kaipaisi uushippejä. Heitä ei ole Ylen propagandakoneisto kovin montaa luomaan. Tämä saattaa olla wanhoille tovereille se viimeinen taisto. Sen jälkeen punalippu lasketaan pysyvästi; sosialismin aika on ohi. Immonen antoi kuolettavan iskun. Hän onnistui tekemään kirjoituksellaan kirjoituksestaan toden: Voitto on meidän.

Eläköön Olli Immonen!” (Nimim. sivullinen., Hommaforum, 28.07.2015, 01:04:06)

”Jees, minäkin petyin. Pitäisikö protestiksi tuhota kaikki Karjalaisen biisit kännykän muistista? On siellä onneksi Mambaakin!” (Nimim. Tokugawa Ieyasu, Hommaforum, 28.07.2015, 08:38:25)

”Tässä on nyt ongelmana se, että kulttureissa ei osata tai haluta nähdä eroja. On vain riemunkirjavaa monikulttuurisuutta. Musiikkialan ihmiset kyllä tietävät mistä kulttuureista vaikutteet esim kevyeen musiikkin ja varsinkin pop/rockmusiikkiin tulevat. Eivät taatusti jyrkän linjan muslimimaista vaan vapaista länsimaista, jos mennään tarpeeksi taaksepäin niin varmasti vaikutteita on muualtakin, mutta silloin ei poliittista islamia oltu vielä levitetty ympäri maapalloa.

Jotenkin tuo suvakkien ’hyvien ihmisten’ valheellinen sädekehä pitää murtaa. Tarvittaisiin Tero Vaaran kaltaisia rohkeita artisteja enemmän. Kylähullut-yhtyeellä on taas hyvin provosoivia biisejä, jotka ei ehkä sovi tähän tilanteeseen, vaikka täyttä asiaa ovatkin.” (Nimim. ArtturiE, Hommaforum, 28.07.2015, 09:42:36)

”Saas nähdä miten punavihreä roskasakki malttaa pysyä aisoissa miekkarissa vai alkaako näyteikkunat taas helistä kun pyörätelineet alkaa lentää.

Tästä massahysteriasta tulee mieleen 70-luvun vasemmiston mielenosoitukset ja marssit, porukka on mukana, koska pitää olla, ettei kaverit suutu ja oma ajattelu saa pitää vapaapäivän.

Somekansalle soittoa ja soppaa.” (Nimim. ArtturiE, Hommaforum, 28.07.2015, 09:50:18)

”Suurella tod.näköisyydellä mukana juhlimassa monikulttuurisuutta on noita itsenäisyyspäivästä tuttuja ’kapinatyöläisiä’ ja ahkera monikulttuurinen lompakoidenkeräysporukka. Jos sattuu sattumia, niin kova työ on pitää ne median ulkopuolella?” (Nimim. P, Hommaforum, 28.07.2015, 13:50:28)

”Niin; ei media mistään mahdollisista negatiivisista asioista tule uutisoimaan, ellei joku nyt tee tyyliin itsemurhaiskua. Väitän ettei edes väkivalta, pahoinpitelyt/raiskaukset pääsisi uutisiin, vaan siinä keskityttäisi ainoastaan ’positiivisiin puoliin’” (Nimim. Leijona78, Hommaforum, 28.07.2015, 13:52:56)

”Kuten havaitaan, sen on idioottien, imbesillien ja kretiinien mielenosoitus islamisaation puolesta. JIHAD! Sharia4Finland! Allahu Akbar!” (James Hirvisaari, Hommaforum, 28.07.2015, 14:22:51)

”Pitää erottaa massojen mölinä ja sotatila toisistaan. Massat menee mölisemään, hajottamaan paikkoja, soittamaan bongorumpuja, dokaamaan ja *olemaan yhdessä jee*, ilman sen kummempaa tavoitetta tai päämäärää. Jokainen siellä kokee olevansa ajamassa omaa uniikkia asiaansa.

Sotatilassa, mihin eurooppa voi ihan helposti ajautua, on armeija, komentoketju, selkeä tavoite ja strategia tavoitteeseen pääsemiseksi. Massat ei koskaan muodosta spontaanisti mitään armeijaa. Se on aina ohjattu, kuten esim. Ukrainan maidan, missä massat ohjattiin mölisemään ja ottamaan pataansa, mitä käytettiin hyväksi armeijoiden mobilisointiin. Ei siellä kukaan bongoja enää paukuttele. Itsekin pidän mahdollisena, että tämä koko show on masinoitu. Odotettu vain sopivaa triggeriä. Jännittävää, kuinka lauantaina on saatu idea ja tiistaina on jo täysimittainen festivaali pystyssä. Luvat hoitui virastoissa maanantain aamupäivän aikana koko tapahtuman infralle, hupilupineen päivineen, kun paikalle tulee yllättäen suomalaisen artistitaivaan kovin kärki varmistamaan massatapahtuman toteutumisen. Ihan vain hiellä ja kovalla työllä ja soitto valtion konttoriin? Ei onnistu keneltäkään tavikselta. Lupien hakuprosessi on kuukausia tämänkaltaiselle tapahtumalle ja selvityksiä pitää toimittaa tosiaan hiellä ja tuskalla edestakaisin. Masinointia sanon minä. Puheet jatkomiekkareista elokuulle… alkaa kuulostamaan ihan suomalaiselta maidanilta. Ohjattua juttua. Erkki Tuomioja taitaa tietää masinoinneista ilmeisesti kaiken.” (Nimim. Risto A., Hommaforum, 28.07.2015, 15:01:51)

”Tämä. En usko hetkeäkään tämän olevan millään lailla spontaani miekkari, joksi sitä on nimitetty. Järjestelykoneisto ja rahoitus on ollut jo valmiina. Ainoastaan artisteja voi saada näin nopeasti kasaan isolla soittokierroksella.” (Nimim. Jäniksenkäpälä, Hommaforum, 8.07.2015, 15:10:18)

”Pelkästään se miten salamannopeasti asiat on sujuneet virastoissa on mielestäni smokin gun masinoinnista. Vaikka olisi miten sydän asian puolesta lääpällään oleva byrokraatti paikalla ottamassa vastaan innokkaiden pioneerien hakemusta hupiluville, asiat ei vain suomalaisessa byrokratiassa tapahdu yhden aamupäivän aikana. Vaikka kaikki byrokraatit juoksisi asian tiimoilta. Tähän, että paikalle tulee iso stage, täyden festivaalin kokoinen organisaatio, bajamajoineen ja niiden tyhjennyksineen, rahaa palaa, aivan vitusti, vaikka talkoohengellä suurin osa menisikin. Kuka maksaa?

Tämä olisi mielestäni PS:n hyvä selvittää. Pahimmassa tapauksessa, sanon tämän ihan suoraan, jäljet saattaa viitata vaaleissa hävinneiden puolueiden salaliittoon hallituksen kaatamiseksi ja siten vallankaappausyritykseen. Salaliitot ei ole mitään yksisarvisia myyttejä. Sellaisesta menisi aika iso jengi kiven sisään.” (Nimim. Risto A., Hommaforum, 28.07.2015, 15:10:18)

”Veikkaan max 3000 osallistujaa ja ilman bändejä olisi tullut 300 osallistujaa.

Saa nähdä miten käy.

Mediahan on antanut tapahtumalle massiivisen mainoskampanjan.” (Nimim. tutkimus, Hommaforum, 28.07.2015, 15:19:51)

”Ei se nyt vain mene niin, että kun lauantaina saa idean, tiistaina olisi festarit pystyssä. Ei varmasti. Se onnistuu vain jos asia järjestetään sisältäkäsin. Sattuneesti, poliisi ei kerro kuka on organisoija. Gee, I wonder.” (Nimim. Risto A., Hommaforum, 28.07.2015, 15:24:10)

”Joku tätä kuitenkin organisoi. Jännittävässä synkassa menee median kanssa ja asiat toimii lähes sotilaallisella tarkkuudella, kun otetaan huomioon, että idea syntyi lauantaina ja tiistaina on kaikki valmista yli kymmenen tuhannen ihmisen festareille. Miten sinä aloittaisit organisoinnin jos olisi vapaaehtoisia loputtomasti ja ilmaiset kalustot, stageineen sun muine härpäkkeineen? Kenelle soittaisit ekana? Lauantaina / sunnuntaina ja maanantaina kaikki olisi jo kutakuinkin paketissa.. Siten, että poliisikin pitäisi sut vielä piilossa, vedoten mihin? Juu juu. On nämä hipit kyllä erinomaisia, ei voi muuta sanoa.” (Nimim. Risto A., Hommaforum, 28.07.2015, 15:36:44)

”Aijai, toivottavasti mustalipuilla on kiljut käyneet hyvin ja sienisato ollut kiitettävä. Tappelu poliisien kanssa olisi oikein mukava kusi hyvisten muroissa. Toivottavasti myös rumpuryhmä on paikalla. https://www.youtube.com/watch?v=qh22VYBW9ZI” (Nimim. Panopticon, Hommaforum, 28.07.2015, 16:29:50)

”En ole nähnyt tuossa liveruudussa vielä yhtään neekeriä. Missä on monikulttuuriset ihmiset?” (Nimim. koli, Hommaforum, 28.07.2015, 17:05:49)

”Salaliittoteoriaa:

Aika nopeasti tuo ’rasisminvastainen’ mielenosoitus polkaistiin pystyyn. Itse epäilen, että tätä odoteltiin, kun löytyi sopiva syy niin homma laitettiin tulille” (Jukka Wallin, Hommaforum, 28.07.2015, 17:24:19)

”Onhan siellä neekeri isäntänä, laatu korvaa määrän?” (Nimim. Shemeikka, Hommaforum, 28.07.2015, 17:37:49)

”Saapa nähdä mitä kaikkea anarkistit onnistuvat särkemään mielenosoituksen tiimellyksessä. Eläinten hyvinvoinnin kannalta toivon että Poliisi on korvannut tällä kertaa hevosensa panssariajoneuvoilla. Niitä ei saa säretyksi lätkämailoilla.” (Nimim. Olli_Johannes, Hommaforum, 28.07.2015, 17:46:18)

”Niinistö on menettänyt viimeisetkin järjen rippeensä kun veljeilee roskasakin kanssa.” (Nimim. Golimar, Hommaforum, 28.07.2015, 17:59:19)

”Itse kyllä olen hieman ihmeissäni, eihän noihin mielenosoituksiin ikinä saavu edes tuhatta taikka kahta. Pakko syyn on olla noissa artisteissa jotka esiintyvät tuolla, eihän tuolla voisi olla muuten noin paljon populaa.” (Nimim. me, Hommaforum, 28.07.2015, 18:13:36)

”Kerrankin on pipo mullakin tehty samasta foliosta kuin Wallinilla. Tuo nopeus ko. homman organisoimiseen ihmetyttää. Samoin intensiteetti, jolla Immosen aika liirunlaarum-postaus on demonisoitu ja levitetty. Saattoi olla, että tempaus oli ns. valmiudessa odottamassa sopivaa syytä miksi järjestää se ’spontaanisti’. Nyt syyksi piisasi Immonen?” (Nimim. P, Hommaforum, 28.07.2015, 18:24:50)

”Ei tämmöistä laiteta pydeen parissa päivässä. Tää oli pidempiaikainen suunnitelma persujen tuhoamiseen ja ylikansallisen agendan syöttämiseen, jota perinteiset puolueet kannattaa. Immonen oli mukana suunnitelmassa. Turkkila juur ny lavalla. Vähän jännittää.” (Nimim. Panopticon, Hommaforum, 28.07.2015, 18:40:47)

”Sieltähän se, Päivi Lipposen aikonaan touhottaman ja äkkiä perutun ja vaietun pikamielenosoituksen ajoilta varmaan on tallessa koko mielenosoitusmopo ja äkkiä käyntiin polkaistavissa, viimeksi kun meinasi karata käsistä.” (Nimim. Nina, Hommaforum, 28.07.2015, 18:50:06)

”No niin vihollinen on esittäytynyt, olihan kamerat paikalla, tänne näkyviin kuvat, tunnistus käyntiin, siitä se alkaa.” (Nimim. Griffinvaari, Hommaforum, 28.07.2015, 20:27:04)

”Katsomalla tuota osallistujalistaa ( Arhinmäki, Yanar, Abdulkarim tms ) huomaa täällä olevan suurelta osin samaa paskasakkia kuin noissa itsenäisyyspäivän riehujissa ( äärivasemmisto, anarkistit ja äärivihreät vahvistettuna paikallisilla joutilailla neekereillä ).” (Nimim. Turhapuro, Hommaforum, 28.07.2015, 20:56:52)

”Miksiköhän YLE ei ollut paikalla kuvaamassa koko kalustollaan? Olihan tämä merkittävä tapahtuma. Ettei vain olisi ajateltu masinointipalaverissa, että se voisi olla vähän liian ’big’ ja haluttiin tämänkaltainen yhdellä kameralla taltioitu juttu, jotta sillä saataisiin sellainen kansalaismedian vaikutelma.” (Nimim. Risto A., Hommaforum, 29.07.2015, 01:15:44)

Epilogi

Helsingin Kansalaistorille saapui 28. heinäkuuta poliisin arvion mukaan 15 000 mielenosoittajaa. Poliisi kiitteli erikseen, että tilaisuus oli massatapahtumaksi poikkeuksellisen rauhallinen: koko illan aikana ei ollut ainuttakaan järjestyshäiriötä. Torilta ei tavattu edes yhtään häiritsevästi päihtynyttä ihmistä.

Tapahtuma järjestettiin sataprosenttisesti talkootyönä ja yrityssponsorien tuella. Verorahoja ei käytetty senttiäkään. Kansalaistori jäi mielenosoituksen jälkeen siistimpään kuntoon kuin sitä ennen.

Hommaforumilla ja uutisten kommenttikentissä moni yritti leimata koko kansan läpäisevän massaliikkeen pienen ”vihervasemmistolaisen” piirin hankkeeksi. Lavalle nousi puhujina muun muassa kokoomuksen, keskustan, kristillisdemokraattien ja Suomen ruotsalaisen kansanpuolueen edustajia. Avauspuheen kirjoitti tasavallan presidentti Sauli Niinistö. Tiettävästi Helsingin piispa, juutalaisen seurakunnan ylirabbiini ja Suomen koripallomaajoukkue eivät hekään kuulu vihervasemmistoon eivätkä muihinkaan poliittisiin liikkeisiin. Tapahtuma oli poliittisesti täysin sitoutumaton.

Samana päivänä ja myöhemmin Meillä on unelma -mielenosoituksia järjestettiin muun muassa Tampereella, Oulussa, Rovaniemellä, Turussa ja Vaasassa. Paikkakunnille kokoontui yhteensä tuhansia ihmisiä. Järjestyshäiriöitä oli nolla kappaletta.

Tapahtumien Facebook-sivuilta on jouduttu poistamaan varovaisesti arvioituna satoja vihapuhe- ja törkykommentteja. Helsingissä esiintyneet artistit ovat saaneet henkilökohtaisia huoritteluviestejä.

Perussuomalaiset ei ole puolueena edelleenkään irtisanoutunut Olli Immosen edustamasta äärioikeistolaisesta aatemaailmasta. Kysymys ei ole ainoastaan yhdestä Facebook-päivityksestä vaan aiemmasta blogista, jossa kansanedustaja Immonen vaati ”kansallismielistä vallankumousta” sekä hänen yhteistyöstään kansallissosialistisen Suomen Vastarintaliikkeen kanssa.

Turussa 8.8. (hassun no pun intended -henkinen numeroyhdistelmä tässä kontekstissa!) perussuomalaisten Jussi Halla-aho rinnasti perussuomalaisia arvostelevat toimittajat demokratian vihollisiin, jotka ”pyrkivät sanelemaan, minkälaisia mielipiteitä yhteiskunnassa saa olla”.

Eduskuntavaalien aikaan Suomessa (mukaan luettuna ulkosuomalaiset) oli 4 463 333 äänioikeutettua. Heistä 3 939 279 henkilöä ei äänestänyt eduskuntavaaleissa perussuomalaisia. Halla-aholla tai kellään muullakaan perussuomalaisella ei ole demokraattisessa yhteiskunnassa minkäänlaista mandaattia vaientaa ääntä, joka puolustaa tämän valtaisan enemmistön etuja arvostelemalla vallankäyttäjien toimintaa. Sellaista vaatimusta kutsutaan yleisessä kielenkäytössä fasismiksi.

(Lista mielenosoituksen järjestämiseen osallistuneista henkilöistä ja yrityksistä.)